Magasin öösel erakordselt halvasti. Nägin miskit segast und - seisin 135-s ja mul oli käes slaidipundar ja punastasin ning puterdasin. Ja mingi mootori urin segas mu niigi sassis esitlust.  Ärgates avastasin voodisse pugenud kassi, kes hommikuse tava kohaselt nurru lõi.    Ja kõik on läbi! Ma ei pea enam muretsema kooliga seotud pisiasjade pärast. Eile tagastasin raamatud Nõmme raamatukokku ning postitasin võlgnevuste puudumiste pitsatitega lahkumislehe sotsiaalteaduskonda.    Enne tööleminekut piilusin tööpakkumisi - kümme ja pool aastat samas kohas on liig.